[{"text_idx": "#000001", "text": "Siberi katku levikule Jamalil pandi piir"}, {"text_idx": "#000002", "text": "Juuli keskel Jamali-Neenetsi autonoomses ringkonnas Jamali rajoonis puhkenud Siberi katku ehk antraksi puhangule on suudetud piir panna. Uusi haigestunuid ei ole ning 10. augusti seisuga oli haiglast va\u0308lja kirjutatud 27 patsienti ja ravil viibis veel 13 inimest. Salehardi haigla nakkusosakonnas viibis ja\u0308lgimisel veel 57 inimest, neist 31 lapsed."}, {"text_idx": "#000003", "text": "Vaktsineeritud on 1568 inimest ning ja\u0308tkub po\u0303hjapo\u0303trade vaktsineerimine. 10. augustiks oli vaktsineeritud juba 96 262 po\u0303hjapo\u0303tra. Ha\u0308vitatud on 1837 po\u0303drakorjust. Kuumade ilmade to\u0303ttu sulasid igikeltsast va\u0308lja Siberi katku bakterid, mis vo\u0303ivad ku\u0308lmunud inimkehadel ja korjustel sula oodates sa\u0308ilida sadu aastaid. Jamalil to\u0303usis o\u0303hutemperatuur kohati 35 \u00b0C. Loomadelt levis katk inimestele. Taud no\u0303udis rohkem kui 2300 po\u0303hjapo\u0303dra elu ning hukkus ka 12aastane neenetsi poiss."}, {"text_idx": "#000004", "text": "Nakkuspiirkonnas kuulub ha\u0308vitamisele kogu inimeste vara: po\u0303letatakse ts\u030cummid, nartad ja haiguse to\u0303ttu surnud vo\u0303i hukatud po\u0303hjapo\u0303drad. Oma vara kaotanud perede toetuseks on ringkonnavalitsus eraldanud 96 miljonit rubla (umbes 1,3 miljonit eurot). Kuigi summa tundub suur, on see siiski va\u0308ike arvestades inimeste hulka, kes kaotasid kogu oma vara, ja kaugpo\u0303hja piirkonna hinnataset. Neenetsist pereisa Vladimir Japtik hindab, et kogu suurele perele tundraeluks vajaliku varustuse ostmiseks kulub umbes 5 miljonit rubla. Humanitaarabina on seni saadud presenti, madratseid ja patju, kuid paljud neenetsid on sunnitud esialgu linna ja\u0308a\u0308ma, sest tundras elamiseks ei ole neil vahendeid. Haiglast va\u0308lja kirjutatutele on eraldatud internaatkooli korpus."}, {"text_idx": "#000005", "text": "Kui 15. juulil hakkasid po\u0303hjapo\u0303drad massiliselt surema, ei po\u0308o\u0308ranud ametivo\u0303imud vaatamata neenetsite abipalvetele sellele veel ta\u0308helepanu, sest kuumuse to\u0303ttu on po\u0303hjapo\u0303tru varemgi surnud. Kuid kui 23. juulil ilmnesid Siberi katku tunnused esimestel inimestel, sealhulgas lastel, asuti tegutsema. Ja\u0308rgmisel pa\u0308eval toimus ringkonna asekuberneri juures kinnine kriisikoosolek, kus pandi paika haigusega vo\u0303itlemise plaan. Tundrasse saadeti veterinaarid, arstid ning so\u0303java\u0308e radiatsiooni, keemilise ja bioloogilise kaitse u\u0308ksused. Haiglasse viidi 96 tundraelanikku, kellest Siberi katk diagnoositi 24 inimesel. Neist u\u0308ht ei suudetud pa\u0308a\u0308sta."}, {"text_idx": "#000006", "text": "Neenetsi poeet valmistub ultramaratoni jooksma"}, {"text_idx": "#000007", "text": "Varemgi erineva pikkusega maratone jooksnud mehe eesma\u0308rk on la\u0308bida u\u0308ha pikemaid vahemaid. Seekord annab ta kohe pa\u0308rast finis\u030ceerumist oma viis pa\u0308eva kestnud jooksust ka publikule po\u0303hjaliku u\u0308levaate."}, {"text_idx": "#000010", "text": "Jamali po\u0303lisrahvastest tundraelanikud oskavad ellu ja\u0308a\u0308da va\u0308ga karmides tingimustes"}, {"text_idx": "#000011", "text": "Pa\u0308evi kaotsis olnud ja u\u0308ksi hulkunud kuueaastasele poisile ning veel mitmetele pikki teekondi ette vo\u0303tnud perekondadele polnud leidmise ja\u0308rel tarvis arstiabi osutada. Mis neid pa\u0308a\u0308stis?"}, {"text_idx": "#000012", "text": "MTU\u0308 Fenno-Ugria Asutus u\u0308hendab Eesti organisatsioone ja asutusi, kes teevad koosto\u0308o\u0308d meie ho\u0303imurahvastega \u2013 soome-ugri ja samojeedi rahvastega. Fenno-Ugria loodi 1927. aastal ning taastati 1991. aastal."}]